Lesona 2: Ny fiantsoana ho mpaminany 
A. Ny fiantsoana an'i Abrama avy tany Ora any Kaldeana 
1. Genesisy 12:1-9, 15:1-6 Inona no tena manaitra anao momba ny fiantsoana an’i Abrama, izay nantsoina hoe Abrahama tatỳ aoriana?
2. Fitsapana inona no natrehin’i Abrahama tamin’ny fahazazan’i Isaka zanany lahy? Genesisy 22:1-17, Hebreo 11:17-19
3. Inona no hafatra ara-paminaniana ampitain’i Abrahama tamin’ny alalan’ny fahatokiany tamin’ny fiantsoan’i Jehovah?
B. Ny fiantsoana an'i Elia Tisbita avy any Gileada 
1. 1 Mpanjaka 17:1 Inona no azontsika ianarana avy amin’io andininy io momba ny niantsoana an’i Elia ho mpaminanin’Andriamanitra?
2. 1 Mpanjaka 17:2-10a Inona no tena manaitra anao amin’ny fomba namalian’i Elia ny antson’Andriamanitra?
3. Ahoana no anehoan’ny fifanandrinana teo an-tendrombohitra Karmela ny fahatokian’ny mpaminany Elia an’i Jehovah? 1 Mpanjaka 18:21-39
4. Inona no asehon’ireo tranga taorian’ilay teo an-tendrombohitra Karmela momba ireo olona nantsoina ho mpaminanin’Andriamanitra? 1 Mpanjaka 19:1-18
D. Ny fiantsoan’i Isaia avy any Jerosalema tany Jodia 
1. Isaia 6:1-8 Inona no azontsika ianarana avy amin’ity andininy ity momba ny niantsoana an’i Isaia ho mpaminanin’Andriamanitra?
2. Antsoina hoe "Mpaminanin’ny Filazantsara" i Isaia. Oviana no tanteraka ireo faminanian’i Isaia ireo?
a. Isaia 40:3
b. Isaia 9:1-7
c. Isaia 53: 1-12
3. Milazà fotoana vitsivitsy izay namakiana ny horonam-bokin’i Isaia mpaminanin’Andriamanitra ( Lioka 4:16-19 , Asa 8:26-35, sns.)
E. Ny fiantsoana an'i Daniela, babo an'ady tany Babylona 
1. Daniela 1:1-19 Inona no azontsika ianarana avy amin’ity andininy ity momba ny niantsoana an’i Daniela ho mpaminanin’Andriamanitra?
2. Oviana no fotoana voalohany nitenenan'i Daniela amin’ny maha-mpaminanin’Andriamanitra azy? Daniela 2:26-28
3. Inona no asehon’ny fiainan’i Daniela amin’ny maha-mpaminanin’Andriamanitra azy? Daniela 5:11-12, 6:4
4. Inona no ambaran’ireto andininy manaraka ireto momba an’i Daniela, mpaminanin’Andriamanitra? Daniela 4:19, 8:27
F. Ny fiantsoana an'i Jaona Mpanao Batisa avy any an-tendrombohitr'i Jodia 
1. Oviana no niantsoana an’i Jaona Mpanao Batisa ho mpaminanin’Andriamanitra? Lioka 1:76-79, Marka 1:1-8
2. Inona no ambaran’ireto andininy manaraka ireto momba ny fijoroana vavolombelona eo amin’ny fiainan’i Jaona Mpanao Batisa amin’ny maha-mpaminanin’Andriamanitra azy? Lioka 3:7-15, Jaona 3:28-30
3. Inona no fanambarana nataon’i Jesosy momba an’i Jaona Mpanao Batisa, ilay mpaminanin’Andriamanitra? Matio 11:7-11
G. Lesona ho an'ny fiainantsika ankehitriny 
1. Inona no ambaran'ireto andininy manaraka ireto momba ny fiantsoana ho mpaminanin'Andriamanitra? Jaona 15:18-20
2. Inona avy ireo lesona azo raisina avy amin'ny antso azon'ireo mpaminanin'Andriamanitra ireo?
